28.4.87 Επίσημη Εφημερίδα των Ευρωπαϊκών Κοινοτήτων Αριθ. C 113/3 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση απόφασης του Συμβουλίου για τη θέση σε προσωρινή εφαρμογή μεταξύ της Κοινότητας και 
της Ελβετίας των διατάξεων των τμημάτων II και III της συμφωνίας σχετικά με τις έκτακτες διεθνείς 
γραμμές μεταφοράς επιβατών με πούλμαν και λεωφορεία (ASOR) 
COM(87) 151 τελικό 
(Υποβληθείσα από την Επιτροπή στο Σνμδονλιο στις 7 Απριλίου 1987) 
(87/C 113/03) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 75, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι με την απόφαση 82/505/ΕΟΚ του Συμβουλίου (·) 
εγκρίθηκε εξ ονόματος της Ευρωπαϊκής Οικονομικής Κοι­
νότητας η συμφωνία σχετικά με τις έκτακτες διεθνείς 
γραμμές μεταφοράς επιβατών με πούλμαν και λεωφορεία 
(ASOR)· ότι η ASOR άρχισε να ισχύει την 1η Δεκεμβρίου 
1983 μεταξύ της ΕΟΚ, της Φινλανδίας, της Νορβηγίας, της 
Σουηδίας και της Τουρκίας* 
ότι η ASOR άρχισε να ισχύει για την Ελβετία μόλις την 1η 
Ιανουαρίου 1987* ότι, ως εκ τούτου, οι διατάξεις των 
τμημάτων II και III της ASOR, σύμφωνα με το άρθρο 18 
παράγραφος 4 πρέπει να αρχίσουν να εφαρμόζονται στην 
Ελβετία από την 1η Αυγούστου 1987" 
(') ΕΕ αριθ. L 230 της 5. 8. 1982, σ. 38. ότι η Ελβετία ζήτησε τη σύμφωνη γνώμη των υπόλοιπων 
συμβαλλόμενων μερών για να οριστεί ως η έναρξη εφαρ­
μογής ήδη η 1η Απριλίου 1987, δεδομένων των πρακτικών 
και οικονομικών προβλημάτων που θα αντιμετωπίσει η 
Ελβετία με την εφαρμογή των τμημάτων II και III στο μέσο 
ακριβώς της τουριστικής περιόδου-
ότι για πρακτικούς, οικονομικούς και πολιτικούς λόγους 
πρέπει να γίνει δεκτό το αίτημα της Ελβετίας και να εφαρ­
μοστεί προσωρινά η ASOR από την 1η Απριλίου έως τις 31 
Ιουλίου 1987, 
ΑΠΟΦΑΣΙΖΕΙ: 
Άρθρο 1 
Η Ευρωπαϊκή Οικονομική Κοινότητα δέχεται να εφαρμο­
στούν προσωρινά μεταξύ της Κοινότητας και της Ελβετίας 
από την 1η Απριλίου έως τις 31 Ιουλίου 1987 οι διατάξεις 
των τμημάτων II και III της συμφωνίας σχετικά με τις 
έκτακτες διεθνείς γραμμές μεταφοράς επιβατών με πούλμαν 
και λεωφορεία (ASOR). 
Άρθρο 2 
Ο Πρόεδρος του Συμβουλίου και η Επιτροπή των Ευρω­
παϊκών Κοινοτήτων εξουσιοδοτούνται να υπογράψουν, εξ 
ονόματος της Κοινότητας, την επιστολή που παρατίθεται 
στο παράρτημα και να την αποστείλουν στην ευρωπαϊκή διά­
σκεψη των υπουργών μεταφορών. 
Apt9. C 113/4 Επίσημη Εφημερίδα των Ευρωπαϊκών Κοινοτήτων 28.4.87 
ΠΑΡΑΡΤΗΜΑ Ι 
(Επιστολή που θα αποσταλεί στην ευρωπαϊκή διάκεψη των υπουργών μεταφορών) 
Θέμα: Συμφωνία σχετικά με τις έκτακτες διεθνείς γραμμές μεταφοράς επιβατών με πούλμαν και 
λεωφορεία (ASOR) 
Κύριε Γενικέ Γραμματέα, 
Σε απάντηση της επιστολής σας της 19ης Δεκεμβρίου 1986 και σε συνέχεια της επιστολής μας της 
(ημερομηνία) (στοιχεία), έχουμε την τιμή να σας ανακοινώσουμε ότι η Ευρωπαϊκή Οικονομική Κοι­
νότητα δέχεται να αρχίσουν να εφαρμόζονται προσωρινά μεταξύ της Κοινότητας και της Ελβετίας 
από την 1η Απριλίου έως την 31η Ιουλίου 1987 οι διατάξεις των τμημάτων II και III της ASOR. 
Δυνάμει του άρθρου 18 παράγραφος 4 της ASOR, τα τμήματα II και III θ' αρχίσουν, πάντως, να 
εφαρμόζονται από την 1η Αυγούστου 1987 για τις μεταφορές που πραγματοποιούνται μεταξύ όλων 
των συμβαλλομένων μερών. 
Θα σας ήμασταν υπόχρεοι εάν ενημερώνατε σχετικά και τα υπόλοιπα συμβαλλόμενα μέρη της 
ASOR. 
Παρακαλούμε, κύριε Γενικέ Γραμματέα, όπως δεχθείτε τη διαβεβαίωση της βαθύτατης εκτίμησης 
μας. 
Για το Σνμδονλιο 
των Ευρωπαϊκών Κοινοτήτων Για την Επιτροπή 
των Ευρωπαϊκών Κοινοτήτων